Neuvoston päätelmät 17 päivältä joulukuuta 1999 alaikäisten suojelusta digitaalisten audiovisuaalipalvelujen kehittyessä



Virallinen lehti nro C 008 , 12/01/2000 s. 0008 - 0009



NEUVOSTON PÄÄTELMÄT 17 päivältä joulukuuta 1999 alaikäisten suojelusta digitaalisten audiovisuaalipalvelujen kehittyessä (2000/C 8/06) EUROOPAN UNIONIN NEUVOSTO, joka 1) PALAUTTAA MIELIIN Euroopan audiovisuaalisia ja tietopalveluja tuottavien yritysten kilpailukyvyn parantamisesta edistämällä kansallisia järjestelmiä, joiden tarkoituksena on saattaa alaikäisten ja ihmisarvon suojelu vertailukelpoiselle ja tehokkaalle tasolle 24 päivänä syyskuuta 1998 annetun neuvoston suosituksen 98/560/EY(1) sekä monivuotisen yhteisön toimintasuunnitelman hyväksymisestä Internetin käyttöturvallisuuden parantamiseksi maailmanlaajuisten verkkojen laitonta ja haitallista sisältöä torjumalla 25 päivänä tammikuuta 1999 tehdyn Euroopan parlamentin ja neuvoston päätöksen N:o 276/1999/EY(2); 2) PALAUTTAA MIELEEN myös lähentymistä koskevan vihreän kirjan johdosta suoritetun julkisen kuulemisen tuloksista (erityisesti tiedotusvälineiden ja audiovisuaalialan osalta) 27 päivänä syyskuuta 1999 tehdyt neuvoston päätelmät(3), 3) PITÄÄ MIELESSÄ itsesäätelyn asemasta uusien joukkoviestintäpalvelujen kehittyessä 27 päivänä syyskuuta 1999 tehdyt neuvoston päätelmät(4), ja 4) PANEE MERKILLE tulokset, joihin päädyttiin puheenjohtajavaltio Saksan järjestämässä itsesäätelyä joukkoviestimissä käsitelleessä asiantuntijaseminaarissa, jossa käynnistettiin keskustelu siitä, voivatko itsesäätelyjärjestelmät edistää yleistä etua koskevien tavoitteiden saavuttamista, 5) TUNNUSTAA, että digitaaliset tiedonsiirtojärjestelmät kehittyvät jäsenvaltioissa nopeasti ja että on sen vuoksi tarpeen tässä vaiheessa huolehtia alaikäisten suojelua koskevien asianmukaisten toimenpiteiden toteuttamisesta, 6) PITÄÄ MIELESSÄ televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3 päivänä lokakuuta 1989 annetun direktiivin 89/552/ETY(5) (televisio ilman rajoja -direktiivi) 22 b artiklan 2 kohdan vaatimusten mukaisesti komissiolle tehdyn vanhempien suorittamaa televisionkatselun valvontaa koskevan tutkimuksen tulokset, jotka esiteltiin kyseistä tutkimusta koskevassa komission tiedonannossa neuvostolle, Euroopan parlamentille ja talous- ja sosiaalikomitealle, 7) TUNNUSTAA olevan tarpeen mukauttaa ja täydentää nykyisiä järjestelmiä alaikäisten suojelemiseksi haitalliselta audiovisuaaliselta sisällöltä, ottaen huomioon käynnissä olevan teknisen, yhteiskunnallisen ja markkinoiden kehityksen, 8) MYÖNTÄÄ, että vanhempien suorittamaa valvontaa varten kehitettävät uudet tekniset keinot eivät saa vähentää eri toimijaryhmien, kuten lähetystoiminnan harjoittajien, verkko-operaattoreiden tai liittymien, palvelujen ja sisältöjen jne. tarjoajien vastuuta alaikäisten suojelussa vahingolliselta sisällöltä, ja sen vuoksi 9) KEHOTTAA jäsenvaltioita - tarkistamaan jatkuvasti alaikäisten suojelua koskevien nykyisten järjestelmien tehokkuutta ja tehostamaan ponnistelujaan koulutus- ja valistustoimenpiteiden osalta, - saattamaan yhteen asianosaiset toimialat ja osapuolet, kuten lähetystoiminnan harjoittajat ja operaattorit, audiovisuaalialan säätely- ja itsesäätelyelimet, ohjelmisto- ja Internet-luokittelujärjestöt sekä kuluttajajärjestöt tarkastelemaan, millä tavoin voidaan selkeyttää audiovisuaalisen sisällön arviointia ja luokittelua sekä asianomaisten eri alojen sisällä että niiden välillä, - jatkamaan työtään 1 kohdassa mainitun suosituksen edelleen täytäntöön panemiseksi, 10) KEHOTTAA komissiota jäsenvaltioiden nykyisten järjestelmien käyttöä rajoittamatta ja tarvittaessa yhteisön olemassa olevien rahoitusvälineiden avulla - kutsumaan koolle Euroopan tasolla asianosaiset toimialat ja osapuolet, kuten lähetystoiminnan harjoittajat ja operaattorit, audiovisuaalialan säätely- ja itsesäätelyelimet, ohjelmisto- ja Internet-luokittelujärjestöt sekä kuluttajajärjestöt tarkastelemaan, millä tavoin voidaan selkeyttää audiovisuaalisen sisällön arviointia ja luokittelua Euroopassa sekä asianomaisten eri alojen sisällä että niiden välillä, ja tukemaan alaikäisten suojelua koskevien tietojen ja parhaiden käytänteiden vaihtoa, - rohkaisemaan tuottajia kehittämään vanhemmille ja kasvattajille helppokäyttöisiä tuotteita, joiden avulla he voivat käyttää hyväkseen tekniikan tarjoamia keinoja alaikäisten suojelemiseksi, - tutkimaan mahdollisia yhteisön toimia, joilla voidaan viestinnän ymmärtämistä parantamalla ja valistustoimenpiteiden avulla tukea ja täydentää jäsenvaltioiden toimia alaikäisten suojelemiseksi haitalliselta audiovisuaaliselta sisällöltä, ottaen samalla täysin huomioon Internetin käyttöturvallisuuden parantamista koskevan yhteisön toimintasuunnitelman mukaisesti tehtävän työn sekä muualla maailmassa tapahtuvan kehityksen ja saavutetut kokemukset. (1) EYVL L 270, 7.10.1998, s. 48. (2) EYVL L 33, 6.2.1999, s. 1. (3) EYVL C 283, 6.10.1999, s. 1. (4) EYVL C 283, 6.10.1999, s. 3. (5) EYVL L 298, 17.10.1989, s. 23, direktiivi sellaisena kuin se on muutettuna direktiivillä 97/36/EY (EYVL L 202, 30.7.1997, s. 60).